《冬日游香界寺圣感西山西岁久惜颓败去夏偶曾游长诗纪其概》
清代·弘历

布施发馀资，非帑庸何害。焕然兹一新，易名曰香界。

落成来瞻礼，苾刍腾梵呗。于左搆精庐，小憩亦足快。

山木叶已落，纵目穷众态。虽谢晚菊芳，未改风松籁。

俯眺涧口溪，一一分源派。我闻金刚身，圆成无兴坏。

禅流颂悉檀，忌堕妄语戒。